
Előterjesztés
a Közgyűlés részére

Tisztelt Közgyűlés!

A Budapest Esély Nonprofit Kft. (továbbiakban: Társaság) egyszemélyes társaság, 100 %-os tulajdonosa a Fővárosi Önkormányzat.
A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet (továbbiakban: Vagyonrendelet)     56. § (1) bekezdése értelmében a Fővárosi Önkormányzat tulajdonában lévő gazdasági társaság (a továbbiakban e szakaszban: társaság) vonatkozásában a tulajdonosi pozícióból eredő tagi, részvényesi jogok gyakorlásáról és kötelezettségek teljesítéséről – a (3) bekezdésben foglaltak kivételével -  a Fővárosi Közgyűlés dönt. Az egyszemélyes társaság legfőbb szervének törvény általi hatáskörébe tartozó jogait a Fővárosi Közgyűlés közvetlenül gyakorolja.
A Társaság elkészítette a 2013. évi üzleti tervét, amely kijelöli a folyó évi szakmai és gazdálkodási tevékenység kereteit. (1. sz. melléklet)
A Fővárosi Közgyűlés Gazdasági Bizottsága és Pénzügyi Ellenőrző Bizottsága a Közgyűlés döntését megelőzően véleményezni fogja a Társaság 2013. évi üzleti tervét.  
A Társaság 2013. évi üzleti tervére vonatkozó gazdasági elemzéseket és az abból adódó következtetéseket a Főjegyzői Iroda Monitoring - Controlling Referatúrája készítette. (2. sz. melléklet)
A Társaság 2013. évi üzleti tervét a Vagyonrendelet alapján a Fővárosi Közgyűlésnek kell jóváhagynia. 
A Fővárosi Közgyűlés 253/2013. (II.27.) Főv. Kgy. határozatával elfogadta a Társaság 2013. évi szakmai tervét (Foglalkoztatási Terv), mely tartalmazza a 2013. évi közszolgáltatási szerződés paramétereit, a fővárosi közfeladatok körét, azok mennyiségi és minőségi paramétereit, tartalmazza továbbá a feladatok végrehajtásához szükséges pénzügyi terv feladatonkénti részletezését, illetve annak összegzését is felölelő üzleti tervet.
2013-ban a Társaság által ellátandó közfeladatokra a szerződés-módosításokat követően 169.535 ezer Ft kompenzáció áll rendelkezésre, melynek fedezete a Fővárosi Önkormányzat költségvetésében a „810502 Budapest Esély Nonprofit Kft.” címkódon található.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjék.

Határozati javaslat
A Fővárosi Közgyűlés úgy dönt, hogy:

a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglalt hatáskörében, a Budapest Esély Nonprofit Kft. legfőbb szerveként eljárva elfogadja a Társaság 2013. évi Üzleti Tervét az 1. számú mellékletben foglalt tartalommal.
határidő:	azonnal
felelős: 	Tarlós István főpolgármester

felkéri a Főpolgármestert, hogy az alapítói döntésről a Gazdasági Társaságokról szóló 2006. évi IV. törvény 168. § (1) bekezdése értelmében a Társaság vezető tisztségviselőit tájékoztassa. 
határidő:	döntést követő 30 napon belül
felelős: 	Tarlós István főpolgármester


Határozathozatal módja: A határozati javaslatok elfogadása egyszerű szavazattöbbséget igényel.



Budapest, 2013. június „   ”
	Dr. Szentes Tamás

